
ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΦΕΒΡΟΥΑΡΙΟΥ 1991 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και προσαρμογή του Οργανισμού Εσωτερικής Υπηρε¬ 
σίας του Δήμου Ελευθερίου Κορδελιού Ν. Θεσσαλονίκης. ... 1 
Έγκριση για απόκτηση μεταλλευτικού δικαιώματος, από μεταβί¬ 
βαση σε άδεια μεταλλευτικών ερευνών στο Νομό Καστοριάς 2 
Καθορισμός τόπου αποχετεύσεως αποβλήτων ελαιοτριβείου του 
ΜΠΑΛΟΐ Αναστασίου του Διονυσίου στην Κοινότητα Μεσσα- 

ριάς Ν. Κέρκυρας ...·;·.■. 3 

Έγκριση της αριθμ. 1321/2/90 απόφασής της Λιμενικής Αρχής 
Κεφ/νίας «Περί αυξήσεως ναυλολογίου της Τοπικής γραμμής 

Αργοστολίου-Ληξουρίου . 4 

Συγχώνευση Ν.Π. Δήμου Σερρών Ν. Σερρών . 5 

Συγχώνευση Ν.Π. Δήμου Σερρών Ν. Σερρών .., . 6 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΕΣ. 47731 (1) 

Τροποποίηση και προσαρμογή του Οργανισμού Εσωτερικής Υπηρεσίας 
του Δήμου Ελευθερίου Κορδελιού Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2, 12 και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Την σύμφωνη γνωμοδότηση του Υπηρεσιακού Συμβουλίου του 
άρθρου 14 του Ν. 1586/86 που διατυπώθηκε στο αριθ. 6/26.11.90 
πρακτικό θέμα (15ο). 

4. Την 159/90 απόφαση του Δημοτικού Συμβουλίου, Ελευθερίου - 
Κορδελιού που αφορά τροποποίηση του Οργανισμού Εσωτερικής Υπη¬ 
ρεσίας του Δήμου. 

5. Τις διατάξεις του άρθρου 164 του Δ.Κ.Κ. (Π.Δ. 823/89). 

6. Τις 53560/6.8.86, 75643/16.1.87 και 27111/13.7.87 και 
4403/20.1.88 εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθ. 159/90 απόφαση του Δημοτικού Συμβουλίου 
Ελευθερίου - Κορδελιού η οποία αφορά τροποποίηση του Οργανισμού 
Εσωτερικής Υπηρεσίας του Δήμου, όπως αναλυτικά ορίζεται σ’ αυτή, 
ώστε η διάρθρωση και διαβάθμιση των υπηρεσιών του Δήμου, να έχει 
ως εξής: «Γραμματεία» με τις εξής θέσεις. 

Άρθρο Ιο 

Οργάνωση του Δήμου 
Η οργάνωση του Δήμου περιλαμβάνει: 

Τ. Τον Τομέα Διοίκησης 

, 2. Τον Τομέα Δ/νσης Διοικ/κών, Οικονομικών και Τεχνικών Υπη¬ 
ρεσιών. 


Άρθρο 2ο 

I. Διοίκηση του Δήμου! 

1. Γραφείο Δημάρχου (Ιδιαίτερο και ενημέρωσης - επικοινωνίας) 

2. Γραφείο Αντιδημάρχου 

3. Γραφείο Ειδικού συνεργάτη του Δήμου. 

4. Γραεφίο Δικηγόρου του Δήμου. 

II. Δ/νση Διοικητικών - Οικονομικών - Τεχνικών Υπηρεσιών 

Η Δ/νση του Δήμου συγκροτείται από το Γραφείο του Δ/ντή και τα 
κατωτέρω τέσσερα (4) τμήματα και μη αυτοτελή γραφεία τους: 

Α. ΤΜΗΜΑ ΔΙΟΙΚΗΣΗΣ 

1. Γραφείο Διοίκησης , 

2. Γραφείο Αστικοδημοτικής κατάστασης 

3. Γραφείο μηχανοργάνωσης 

4. Γραφείο εκπαίδευσης - αθλητισμού - πολιτισμού. 

Β. ΤΜΗΜΑ ΟΙΚΟΝΟΜΙΚΟ ο - 

1. Γραφείο Λογιστηρίου 

2. Γραφείο Δημοτικών προσόδων 

3. Γραφείο προμηθειών 

4. Γραφείο Ταμειακής Υπηρεσίας. 

Γ. ΤΜΗΜΑ ΤΕΧΝΙΚΟ 

1. Γραφείο μελετών, έργων 

2. Γραφείο Πολεοδομίας, κτηματολογίου, σχεδίου πόλης 

3. Γραφείο ηλεκτροφωτισμού. 

Δ. ΤΜΗΜΑ ΚΑΘΑΡΙΟΤΗΤΑΣ - ΠΡΑΣΙΝΟΥ - ΠΕΡΙΒΑΛΛΟ¬ 
ΝΤΟΣ . 

1. Γ ραφείο καθαριότητας 

2. Γραφείο κήπων - δενδροστοιχειών 

3. Γραφείο προστασίας περιβάλλοντος. 

ΑΥΤΟΤΕΛΕΣ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 
Υπαγωγή απευθείας στο Δήμαρχο. 

ΑΥΤΟΤΕΛΕΣ ΓΡΑΦΕΙΟ ΤΑΜΕΙΑΚΗΣ ΥΠΗΡΕΣΙΑΣ 
Υπαγωγή απευθείας στο Δήμαρχο. 

Οργανική σύνθεση, διαβάθμιση κ.λπ. θέσεων με την κάλυψη που θα 
γίνει αφού καταργηθούν οι προσωποπαγείς και αορίστου χρόνου: 

I. ΕΙΔΙΚΕΣ ΘΕΣΕΙΣ (άρθρ. 245 Ν. 1188/81 σε συνδυασμό με το 
άρθρ. 67 παρ. 2 και 4 Ν. 1416/84) 

Μία (1) θέση Ειδικού Συνεργάτη 
Μία (1) θέση Δικηγόρου. 

II. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
Α. ΔΙΟΙΚΗΤΙΚΟ ΠΡΟΣΩΠΙΚΟ 

. α. Κατηγορία ΠΕ 
1) Κλάδος ΠΕΙ Διοικητικού 
Δύο (2) θέσεις με βαθμό Γ-Α 
β. Κατηγορία ΤΕ 

1) Κλάδος ΤΕ17 Διοικητικού - Λογιστών 

Δύο (2) θέσεις με βαθμούς Γ-Α 

Η (1) θα καλυφθεί αφού καταργηθεί η αντίστοιχη προσωποπα¬ 
γή- 

γ. Κατηγορία ΔΕ 

1) Κλάδος ΔΕΙ Διοικητικού 
Οκτώ (8) θέσεις με βαθμούς Γ-Α 

2) Κλάδος ΔΕ2 Εποπτών καθαριότητας 
Μία (1) θέση με βαθμούς Γ-Α 

3) Κλάδος ΔΕ 14 Ελεγκτών Εσόδων - Εξόδων 
Μία (1) θέση με βαθμούς Γ-Α 

4) Κλάδος ΔΕ 15 Εισπρακτόρων 
Δύο (2) θέσεις με βαθμούς Γ-Α· 
δ. Κατηγορία ΤΕ 

1) Κλάδος ΤΕ1 Κλητήρων - Θυρωρών 
Μία (1) θέση με βαθμούς Δ-Γ 

2) Κλάδος ΤΕ2 Επιστατών καθαριότητας 
Μία (1) θέση με βαθμούς Δ-Γ 

Β. ΤΕΧΝΙΚΟ ΠΡΟΣΩΠΙΚΟ 
α. Κατηγορία ΠΕ 

1) Κλάδος ΠΕ3 Πολιτικών Μηχανικών 
Μία (1) θέση με βαθμούς Γ-Α 

2) Κλάδος ΠΕ4 Αρχιτεκτόνων Μηχανικών 
Μία (1) θέση με βαθμούς Γ-Α 

3) Κλάδος ΠΕ6 Τοπογράφων Μηχανικών 
Μία (1) θέση με βαθμούς Γ-Α 

β. Κατηγορία ΤΕ 

1) Κλάδος ΤΕ19 Πληροφορικής 

Μία (1) θέση ειδικότητας πληροφορικής με βαθμούς Γ-Α 
γ. Κατηγορία ΔΕ 

1) Κλάδος ΔΕ5 Δομικών Έργων 
Μία (1) θέση με βαθμούς Γ-Α 

2) Κλάδος ΔΕ6 Σχεδιαστών 
Μία (1) θέση με βαθμούς Γ-Α 

3) Κλάδος ΔΕ24 Ηλεκτρολόγων 
Δύο (2) θέσεις με βαθμούς Γ-Α ■ 

Η (1) θα καλυφθεί αφού καταργηθεί η αντίστοιχη προσωποπαγής 

4) Κλάδος ΔΕ26 Μηχανοτεχνιτών αυτ/των 
Μία (1) θέση με βαθμούς Γ-Α 

5) Κλάδος ΔΕ27 Ηλεκτροτεχνιτών αυτ/των 
Μία (1) θέση με βαθμούς Γ-Α 

6) Κλάδος ΔΕ28 Χειριστών Μηχανημάτων 
Δύο (2) θέσεις με βαθμούς Γ-Α 

Η (1) θα καλυφθεί αφού καταργηθεί η αντίστοιχη προσωποπαγής 

7) Κλάδος ΔΕ29 Οδηγών αυτ/των 
Εννιά (9) θέσεις με βαθμούς Γ-Α 

Οι (6) θα καλυφθούν αφού καταργηθούν οι (3) προσωποπαγείς και οι 
(3) αορίστου 

8) Κλάδος ΔΕ30 τεχνιτών 

Επτά (7) θέσεις με βαθμούς Γ-Α εκ των οποίων (1) μία οικοδόμων, 
(3) τρεις υδραυλικών, (3) τρεις ηλεκτροσυγκολλητών 

9) Κλάδος ΔΕ38 Προσωπικού Η/Υ 
Τέσσερις (4) θέσεις με βαθμούς Γ-Α 
Γ. ΓΕΩΠΟΝΙΚΟ ΠΡΟΣΩΠΙΚΟ 

α. Κατηγορία ΤΕ 

1) Κλάδος ΤΕ13 Τεχνολόγων Γεωπόνων 
Μία (1) θέση με βαθμούς Γ-Α 

Η θέση αυτή θα καλυφθεί αφού καταργηθεί η αντίστοιχη προσωπο¬ 
παγής. 

β. Κατηγορία ΔΕ 
1) Κλάδος ΔΕ35 κηπουρών 
Δύο (2) θέσεις με βαθμούς Γ-Α 

Δ. ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩ¬ 
ΠΙΚΟ 

α. Κατηγορία ΥΕ 

1) Κλάδος ΥΕ16 Εργατών 

α) Δύο (2) θέσεις καθαρίστριας με βαθμούς Δ-Γ 

Η (1) θα καλυφθεί αφού καταργηθεί η αντίστοιχη αορίστου 

β) Πέντε (5) θέσεις εργατών ύδρευσης με βαθμούς Δ-Γ 


Οι (2) θα καλυφθούν αφού καταργηθούν η (1) προσωποπαγής και (1) 
αορίστου 

γ) Είκοσι πέντε (25) θέσεις εργατών καθαριότητας με βαθμούς Δ-Γ 
Οι (13) θα καλυφθούν αφού καταργηθούν οι (9) αορίστου και (4) προ- 
■ σωποπαγείς 

δ) Δώδεκα (12) θέσεις εργατών γενικά με βαθμούς Δ-Γ 
Οι (5) θα καλυφθούν αφού καταργηθούν οι αντίστοιχες προσωποπα¬ 
γείς 

Ε. ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 
α. Κατηγορία ΔΕ 

1) Κλάδος ΔΕ23 Δημοτικής Αστυνομίας 
Τρεις (3) θέσεις με βαθμούς Γ-Α 
ΣΤ. ΕΚΠΑΙΔΕΥΤΙΚΟ ΠΡΟΣΩΠΙΚΟ 
α. Κατηγορία ΠΕ 
1) Κλάδος ΠΕ 

1) Κλάδος ΠΕ10 καθηγητών 
Δύο (2) θέσεις με βαθμούς Γ -Α. 

III. ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΔΙΑΒΑΘΜΙΣΜΕ¬ 
ΝΕΣ ΠΟΥ ΚΑΤΕΧΟΝΤΑΙ ΑΠΟ ΜΟΝΙΜΟ ΠΡΟΣΩΠΙΚΟ 

Α. ΔΙΟΙΚΗΤΙΚΟ ΠΡΟΣΩΠΙΚΟ 
α. Κατηγορία ΤΕ 

1) Κλάδος ΤΕ17 Διοικητικού - Λογιστών 
Μία (1) θέση με βαθμούς Γ-Α 
Β. ΤΕΧΝΙΚΟ ΠΡΟΣΩΠΙΚΟ 
α. Κατηγορία ΠΕ 

1) Κλάδος ΠΕ3 Πολιτικών Μηχανικών 
Μία (1) θέση με βαθμούς Γ-Α 
β. Κατηγορία ΔΕ 

1) Κλάδος ΔΕ24 Ηλεκτρολόγων 
Μία (1) θέση με βαθμούς Γ-Α 

2) Κλάδος ΔΕ28 Χειριστών Μηχανημάτων 
Μία (1) θέση με βαθμούς Γ-Α 

3) Κλάδος ΔΕ29 Οδηγών αυτ/των 
Τρεις (3) θέσεις με βαθμούς Γ-Α 
Γ. ΓΕΩΠΟΝΙΚΟ ΠΡΟΣΩΠΙΚΟ 
α. Κατηγορία ΤΕ 

1) Κλάδος ΤΕ13 Τεχνολόγων Γεωπόνων 
Μία (1) θέση με βαθμούς Γ-Α 

Δ. ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩ¬ 
ΠΙΚΟ 

α. Κατηγορία ΥΕ 
1) Κλάδος ΥΕ 16 Εργατών 

Δέκα (10) θέσεις με βαθμούς Δ-Γ εκ των οποίων (1) ύδρευσης, (4) 
καθαριότητας και (5) εργατών γεν. καθηκόντων. 

IV. ΘΕΣΕΙΣ ΠΡΟΣΩΡΙΝΕΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΟΥ ΚΑΤΕΧΟΝΤΑΙ 

α) Μία (1) θέση δακτυλογράφου 
β) Τρεις (3) θέσεις οδηγών αυτοκινήτων 
γ). Εννιά (9) θέσεις εργατών καθαριότητας 
δ) Μία (1) θέση εργατών ύδρευσης 
ε) Μία (1) θέση καθαρίστριας 

Όλες οι προσωποπαγείς θέσεις και οι θέσεις με σχέση εργασίας Ι.Δ. 
αορίστου χρόνου θα καταργηθούν όταν κενωθούν με οποιοδήποτε 
τρόπο. 

Οι θέσεις αυτές προβλέφθηκαν στις αντίστοιχες μόνιμες που θα καλυ¬ 
φθούν όταν καταργηθούν οι προσωποπαγείς και αορίστου. 

V. ΘΕΣΕΙΣ ΜΕΡΙΚΗΣ Ή ΠΕΡΙΟΔΙΚΗΣ ΑΠΑΣΧΟΛΗΣΗΣ ΜΕ 
ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ ΧΡΟΝΟΥ 

α) Τρεις (3) θέσεις εργατών φυλάκων με τρίωρη απασχόληση 
β) Δύο (2) θέσεις καθαρίστριας με τρίωρη απασχόληση. 

Άρθρο 4 

Προϊστάμενοι Οργανικών Μονάδων 

Οι Προϊστάμενοι όλων των οργανικών μονάδων του δήμου ορίζονται 
σύμφωνα με τις διατάξεις του άρθ. 9 του Ν. 1586/86. 

Οι κλάδοι από τους οποίους οι υπάλληλοι κρίνονται για την κατά- 

ληψη θέσης Προϊσταμένου ορίζονται ως εξής: 

1. Διεύθυνση Διοικητικών - Οικονομικών - Τεχνικών Υπηρεσιών 

Στη Διεύθυνση αυτή τοποθετείται Προϊστάμενος υπάλληλος της κα¬ 
τηγορίας ΠΕ των κλάδων ΠΕΙ Διοικητικού, ΠΕ3 Πολιτικών Μηχανι¬ 
κών, ΠΕ4 Αρχιτεκτόνων Μηχανικών. ΠΕ6 Τοπογράφων Μηχανικών, 
ΠΕ10 Καθηγητών, όπως ειδικότερα ορίζει το άρθρ, 9 του Ν. 1586/ 
86 . * 

2. Τμήμα Διοίκησης 

Στο τμήμα αυτό τοποθετείται προϊστάμενος υπάλληλος κατηγορίας 
ΠΕ των κλάδων ΠΕΙ Διοικητικού, ΠΕ10 Καθηγητών, ή κατηγορίας 
ΤΕ των κλάδων ΤΕ17 Διοικητικού - Λογιστών, ΤΕ19 Πληροφορικής, 
όπως ειδικότερα ορίζει το άρθρ. 8 του Ν. 1586/86. 

3. Τμήμα Οικονομικό 

Στο τμήμα αυτό τοποθετείται προϊστάμενος υπάλληλος της κατηγο¬ 
ρίας ΠΕ του κλάδου ΠΕΙ Διοικητικού ή της κατηγορίας ΤΕ του κλάδου 
ΤΕ17 Διοικητικού - Λογιστών, όπως ορίζει ειδικότερα το άρθρ. 9 του 
Ν. 1586/86. 

4. Τμήμα Τεχνικό 

Στο τμήμα αυτό τοποθετείται προϊστάμενος υπάλληλος κατηγορίας 
ΠΕ κλάδου ΠΕ3 Πολιτικών Μηχανικών, ΠΕ4 Αρχιτεκτόνων Μηχανι¬ 
κών, ΠΕ6 Τοπογράφων Μηχανικών, όπως ειδικότερα ορίζεται από το 
άρθρο 9 του Ν. 1586/86. 

5. Τμήμα Καθαριότητας - Πρασίνου - Περιβάλλοντος 

Στο τμήμα αυτό τοποθετείται προϊστάμενος υπάλληλος κατηγορίας 
ΤΕ κλάδου ΤΕ13 Τεχνολόγων Γεωπόνων, όπως ορίζει ειδικότερα το 
άρθρο 9 του Ν. 1586/86. 

6. Αυτοτελές Γραφείο Ειδικής Υπηρεσίας· 

Στο τμήμα αυτό τοποθετείται προϊστάμενος υπάλληλος κατηγορίας 
ΔΕ του κλάδου ΔΕ23 Δημοτικής Αστυνομίας, όπως ειδικότερα ορίζει το' 
άρθρο 9 του Ν. 1586/86. 

7. Αυτοτελές Γραφείο Ταμειακής Υπηρεσίας 

Στο γραφείο αυτό τοποθετείται προϊστάμενος υπάλληλος κατηγορίας 
ΠΕ του κλάδου ΠΕΙ Διοικητικού ή της κατηγορίας ΤΕ του κλάδου 
ΤΕ17 Διοικητικού - Λογιστικού, ή της κατηγορίας ΔΕ του κλάδου ΔΕΙ 
Διοικητικού, όπως ειδικότερα ορίζει το άρθρο 9 του Ν. 1586/86, 

Άρθρο 5 . 

Αντικείμενα και αρμοδιότητες τομέων 

ΔΙΟΙΚΗΣΗ 

α) Γραφείο Δημάρχου (ιδιαίτερο - ενημέρωσης - επικοινωνίας) 

- Διεξαγάγει κάθε υπηρεσία που ανατίθεται στο γραφείο από το Δή¬ 
μαρχο και δεν ανήκει στις αρμοδιότητες των άλλων τομέων. 

- Διεκπεραιώνει την αλληλογραφία του Δημάρχου, καθορίζει τις 
ημέρες και ώρες ακροάσεων από το Δήμαρχο πολιτών, επιτροπών και 
υπηρεσιακών παραγόντων, τηρεί βιβλίο συνεντεύξεων και συνεδριά¬ 
σεων του Δημάρχου και ενημερώνει το Δήμαρχο σε θέματα που συζητή¬ 
θηκαν ή θα συζητηθούν. 

- Ενημερώνει τους δημότες για την αποστολή του Δήμου και προ¬ 
βάλλει τις δραστηριότητές του. 

- Παρακολουθεί τα δημοσιεύματα τού τύπου που αφορούν το Δήμο, 
ενημερώνει το Δήμαρχο γι’ αυτά και εϊσηγείται τις σχετικές απαντήσεις. 

- Φροντίζει για την εκτύπωση και έγκαιρη αποστολή προσκλήσεων, 
για τη διακόσμηση κ.λπ. των δημοτικών χώρων. 

- Τηρεί το βιβλίο και αρχείο των επισήμων Δημοτών, επισήμων 
προσώπων, διαφόρων σωματείων κ.λπ. και Εθνικών και τοπικών γιορ¬ 
τών. 

- Καταρτίζει τα προγράμματα δεξιώσεων, τελετών, γιορτών, φιλο¬ 
ξενίες κ.λπ. ' * 

- Ενημερώνει τον Δήμαρχο για τις εκδηλώσεις των διαφόρων αρ¬ 
χών, σωματείων κ.λπ. 

- Διεκπεραιώνει ότι έχει σχέση με κοινωνική πολιτική και πολιτιστι¬ 
κές εκδηλώσεις.' 

β) Γραφείο Αντιδημάρχου 

- Διεξαγάγει κάθε υπηρεσία ανάλογα με τις αρμοδιότητες που εκχω¬ 
ρεί στον Αντιδήμαρχο ο Δήμαρχος. 

γ) Γραφείο Ειδικού Συνεργάτη του Δήμου 

- Φροντίζει για ότι έχει σχέση με τη σύσταση και λειτουργία των δη¬ 
μοτικών επιχειρήσεων γενικά και σύμφωνα με την έννοια του νόμου. 
Ασχολείται με υποθέσεις και καθήκοντα που του αναθέτει ο Δήμαρχος. 

δ) Γραφείο Δικηγόρου του Δήμου 

- Ασχολείται με κάθε νομικό θέμα του Δήμου (εξώδικα, παραστάσεις 
σε δικαστήρια, γνωμοδοτήσεις, συμβόλαια κ.λπ.). 


ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ ΤΕΧΝΙ¬ 
ΚΩΝ ΥΠΗΡΕΣΙΩΝ 

Α) ΤΜΗΜΑ ΔΙΟΙΚΗΣΗΣ .· 

α) Γραφείο Διοίκησης 

- Τηρεί το Μητρώο και τους ατομικούς φακέλους του προσωπικού. 

- Διενεργεί όλες τις υπηρεσιακές μεταβολές: 

- Εκτελεί κάθε υπηρεσιακή ενέργεια που αφορά διορισμούς, απολύ¬ 
σεις, μετατάξεις, πειθαρχικά. 

- Φροντίζει για τη διεκπεραίωση της διαδικασίας συνταξιοδότη- 
σης. 

- Καταρτίζει τα σχέδια του Οργανισμού και Κανονισμού Εσωτερικής 
Υπηρεσίας. 

- Ασχολείται με τη μελέτη και εφαρμογή Νόμων, Συλλογικών Συμ¬ 
βάσεων Εργασίας και Αποφάσεων. 

- Τηρεί το γενικό Πρωτόκολλο του Δήμου καθώς και τα σχετικά βι¬ 
βλία. 

- Διεκπεραιώνει όλα τα έγγραφα που προσάγονται σ’ αυτό. 

- Φροντίζει για την τοιχοκόλληση και την επίδοση εγγράφων. 

- Τηρεί το γενικό Αρχείο του Δήμου και φροντίζει για την καλή δια¬ 
τήρησή του. 

- Φροντίζει για τη συγκέντρωση των απαραιτήτων στοιχείων των 
θεμάτων που πρόκειται να συζητηθούν στο Δ.Σ. ή την Δ.Ε. 

- Βοηθάει τον Πρόεδρο στην κατάρτιση της ημερήσιας διάταξης και 
κοινοποιεί αυτήν σύμφωνα με τις διατάξεις του Δ.Κ.Κ. 

- Τηρεί τα πρακτικά των συνεδριάσεων και τα καταχωρεί σε ειδικό 
βιβλίο. 

- Φροντίζει για την υποβολή αντιγράφων των αποφάσεων στην αρ¬ 

μόδια διοικητική αρχή για τον έλεγχο της νομιμότητας και τηρεί ευρε¬ 
τήριο αποφάσεων. ’ 1 

- Τηρεί το Αρχείο διατελεσάντων Δημάρχων καί Δημοτικών Συμ¬ 
βούλων. 

- Διεκπεραιώνει όλη την εργασία που έχει σχέση με τα Συνοικιακά 
Συμβούλια. 

β) Γραφείο Αστικοδημοτικής Κατάστασης 

- Συντάσσει κάθε χρόνο το Μητρώο Αρρένων και τους Στρατολογι¬ 
κούς Πίνακες. 

- Ενεργεί κάθε σχετική με τα ανωτέρω μεταβολή. 

- Προβαίνει στις εγγραφές αδηλώτων ή οιλλοδαπών που παίρνουν 
την Ελληνική Ιθαγένεια, στις διαγραφές λόγω θανάτου, στις διορθώσεις 
κυρίων ονομάτων κ.λπ. 

/. - Εκδίδει τα σχετικά πιστοποιητικά. 

- Ασχολείται με τις μεταδημοτεύσεις, με τις μεταβολές στο βιβλίο 
Δημοτολογίων (εγγραφές, διαγραφές κ.λπ.). 

- Εκδίδει όλα τα σχετικά δικαιολογητικά που προβλεπονται από το 
Νόμο. 

- Ασχολείται με τις μεταδημοτεύσεις, με τις μεταβολές στο βιβλίο 
Δημοτολογίων (εγγραφές, διαγραφές κ.λπ.). 

- Εκδίδει όλα τα σχετικά δικαιολογητικά που προβλέπονται από το 
Νόμο. 

- Επιμελείται για κάθε θέμα που αφορά τις Βουλευτικές και Δημοτι¬ 
κές Εκλογές. 

- Αχολείται με θέματα Ο.Γ.Α., στατιστικά, καλλιέργειες και επιδο¬ 
τήσεων. 

- Συντάσσει τις Ληξιαρχικές πράξεις και εκθέσεις. 

- Τηρεί τα Ληξιαρχικά βιβλία (γεννήσεων, γάμων, θανάτων) τα 
βοηθητικά βιβλία (πρωτόκολλα, ευρετήριο) καθώς και τους φακέλους 
όλων των Ληξιαρχικών γεγονότων. 

- Εκδίδει αντίγραφα και αποσπάσματα των ανωτέρω πράξεων για 
τους ενδιαφερομένους και τις Υπηρεσίες. 

- Ασχολείται με θέματα που έχουν σχέση με τους πολιτικούς γάμους. 

- Συντάσσει και υποβάλλει αρμόδια όλα τα στατιστικά δελτία. 

γ) Γραφείο μηχανοργάνωσης 

- Ασχολείται με την οργάνωση και λειτουργία του Μηχανογραφικού 

Κέντρου του Δήμου με στόχο την ένταξη σ’ αυτό όλων των υπηρεσιών 
του. · 

6) Γραφείο Παιδείας - Αθλητισμού - Πολιτισμού. 

- Ασχολείται με εκπαιδευτικά θέματα σύμφωνα με τις διατάξεις του 
Ν. 1566/85. 

- Προγραμματίζει εκδηλώσεις για τη νεολαία σε συνεργασία με τους 
αρμόδιους φορείς. 

- Προγραμματίζει εκδηλώσεις πολιτιστικού περιεχομένου σε σονερ- Αυτοτελές Γραφείο Ταμειακής Υπηρεσίας 


γασία με τους αρμόδιους φορείς. 

- Προγραμματίζει αθλητικές εκδηλώσεις με συλλόγους και σχολεία. 
Β. ΤΜΗΜΑ ΟΙΚΟΝΟΜΙΚΟ 

α) Γραφείο Λογιστηρίου 

- Επιμελείται της εκκαθάρισης και εντολής πληρωμής κάθε δαπά¬ 
νης σύμφωνα με το Νόμο. 

- Ελέγχει τη νομιμότητα των δικαιολογητικών και των παραστατι¬ 
κών κάθε δαπάνης. 

. - Εκδίδει τα χρηματικά εντάλματα πληρωμής μέσα στα όρια του 
προϋπολογισμού. 

- Εφαρμόζει τους Νόμους, τις συλλογικές συμβάσεις κ.λπ. που έχουν 
σχέση με τις αποδοχές του προσωπικού. 

- Συγκεντρώνει τα απαραίτητα στοιχεία για τη σύνταξη των μιαθο- 
δοτικών καταστάσεων και την έκδοση χρηματικών ενταλμάτων πληρω¬ 
μής· 

- Εκδίδει ανάλογες βεβαιώσεις ή πιστοποιητικά που έχουν σχέση με 
τις αποδοχές του προσωπικού. 

- Καταρτίζει σε συνεργασία με τις Αρμόδιες υπηρεσίες του Δήμου τον 
προϋπολογισμό και τη σχετική εισηγητική έκθεση. 

- Παρακολουθεί γενικά την πορεία της εκτέλεσης του προϋπολογι¬ 
σμού και εισηγείται τις αναμορφώσεις του (εγγραφή, ενίσχυση ή μετα¬ 
φορά πιστώσεων). 

- Επεξεργάζεται απολογιστικά στοιχεία και προβαίνει στις "απαραί¬ 
τητες ενέργειες. 

- Τηρεί τα σχετικά βιβλία που ορίζει ο Νόμος. 

- Τηρεί το ειδικό αρχείο Προϋπολογισμού και Απολογισμών του Δή¬ 
μου. 

β) Γραφείο Δημοτικών Προσόδων 

- Ασχολείται με θέματα που έχουν σχέση με τα έσοδα του Δήμου γε¬ 
νικά. 

- Διεκπεραιώνει κάθε εργασία για την ολοκλήρωση της απόκτησης 
δωρεών, κληροδοσιών και τηρεί σχετικό αρχείο. 

- Συγκεντρώνει: τους τίτλους της κινητής και ακίνητης περιουσίας 
τού Δήμου. ·' ν ' ' . 

- Φροντίζει για τη σύνταξη των διακηρύξεων και δημοπρασιών για 
μίσθωση δημοτικών κτημάτων. 

- Προβαίνει στις απαραίτητες ενέργειες για τη σύναψη δανείων. 

- Επιμελείται για την τήρηση και εφαρμογή του κανονισμού λειτουρ¬ 
γίας του Νεκροταφείου καθώς και των σχετικών βιβλίων που προβλέπει 
ο Νόμος. 

- Εισηγείται στο Δ.Σ. για τον καθορισμό του ύψους των τελών και 
δικαιωμάτων του Νεκροταφείου, σε συνεργασία με τον Σύνδεσμο όπου 
ανήκει ο. Δήμος μας. , 

- Παρακολουθεί και εποπτεύει την καθαριότητα κ.λπ. του χώρου και 
ότι έχει σχέση με τις ανάλογες τελετές (ενταφιασμοί, μνημόσυνα). 

- Ασχολείται με τη βεβαίωση των τελών καθαριότητας, ηλεκτροφω- 
τισμού, ηλεκτροδοτούμενων χώρων, διαφημίσεων και γενικά με κάθε 
εργασία που ορίζει ο Νόμος για τη βεβαίωση φόρων, τελών και δικαιω¬ 
μάτων. 

- Καταρτίζει τους βεβαιωτικούς καταλόγους και τους κοινοποιεί 
σύμφωνα με τις διατάξεις περί οικονομικής διοίκησης και λογιστικού 
των Δήμων και Κοινοτήτων. 

- Εισηγείται την επιβολή, κατάργηση, μείωση ή αύξηση των ανω¬ 
τέρω φόρων, τελών κ.λπ. 

- Ασχολείται με τη συγκέντρωση των προσφυγών κατά διαφόρων 
φορολογικών εγγραφών και παρακολουθεί τις φορολογικές υποθέσεις σε 
συνεργασία με το γραφείο του Δικηγόρου του Δήμου. 

- Προωθεί τις υποθέσεις αυτές στις αρμόδιες εκτιμητικές επιτροπές. 

- Επιμελείται της βεβαίωσης του τέλους παρεπιδημούντων. 

γ) Γραφείο Προμηθειών 

- Διενεργεί κάθε πράξη που έχει σχέση με τις προμήθειες για τις ανά¬ 
γκες των υπηρεσιών του Δήμου, εκτός από αυτές που αφορούν υλικά για 
την εκτέλεση έργων. 

- Φροντίζει για την έγκαιρη παραλαβή των προμηθειών από τις αρ¬ 
μόδιες επιτροπές, την ασφαλή αποθήκευσή τους και την παράδοση στις 
υπηρεσίες του Δήμου τηρώντας και τα σχετικά βιβλία που ορίζει ο Νό¬ 
μος. 

- Συγκεντρώνει όλα τα παραστατικά στοιχεία και τα προωθεί στο 
αρμόδιο γραφείο για την έκδοση χρηματικών ενταλμάτων πληρω- 
μής. 


- Είναι υπεύθυνο για την περιουσία του Δήμου σε μετρητά, χρεώ- 

γραφα και κινητή περιουσία. , 

- Εποπτεύει την τήρηση των λογιστικών και ταμειακών βιβλίων που 
προβλέπονται από τις κάθε φορά διατάξεις. 

- Καθημερινά υποβάλλει στη διοίκηση δελτίο κίνησης του Ταμείου. 

- Εκδίδει από το βιβλίο τριπλοτύπων αποδεικτικών παραλαβής ει¬ 
σπρακτέων εσόδων, τα αποδεικτικά παραλαβής. 

- Τηρεί μισθολογικά μητρώα των τακτικών υπαλλήλων και εκδίδει 
κάθε αιτούμενη βεβαίωση. 

- Κρατάει τα βιβλία κρατήσεων υπέρ τρίτων και.παρακολουθεί την 
έγκαιρη απόδοσή τους. 

- Συντάσσει στο τέλος κάθε χρόνου συνοπτική κατάσταση των διπλο¬ 

τύπων «κι γραμματίων που εισπράχθηκαν, που θεωρήθηκαν και χρησι¬ 
μοποιήθηκαν. . 

- Ενεργεί την πίστωση οφειλετών στους χρηματικούς καταλό¬ 
γους. 

- Παραλαμβάνει και διαφυλάσσει τα εξοφλούμενα χρηματικά εντάλ¬ 
ματα. 

-γ Προσδιορίζει έγγραφα, στους εισπράκτορες, τα ανατιθέμενα σ’ αυ¬ 
τούς, προς είσπραξη έσοδα και την προθεσμία είσπραξης. 

- Λογοδοτεί για τον Ταμία, τον Διαχειριστή, τον Εισπράκτορα και 
τον ελεγκτή εσόδων - εξόδων στο ελεγκτικό συνέδριο. 

- Ενεργεί τον. έλεγχο των εκδιδομένων χρηματικών ενταλμάτων για 
την νομότυπη εξόφλησή τους. 

- Συντάσσει το δελτίο εισπράξεων και εξόδων. 

- Τηρεί τα σχετικά με το αντικείμενο βιβλία. 

- Ενεργεί για τις καταθέσεις και αναλήψεις χρημάτων στις διάφορες 
τράπεζες. 

- Φροντίζει για την έγκαιρη αγορά των ενσήμων του ΙΚΑ για το 
προσωπικό που υπάγεται σ’ αυτό και το κόλλημα των ενσήμων στα 
ασφαλιστικά βιβλιάρια. 

- Εισηγείται την πειθαρχική δίωξη κατά των οργάνων που έδειξαν 
αμέλεια και έλλειψη ζήλου για την έγκαιρη είσπραξη των βεβαιωθέντων 
εσόδων. 

- Τηρεί ατομικούς φακέλους των φορολογουμένων. 

- Φροντίζει για την είσπραξή των βεβαιωθέντων. 

- Συντάσσει ημερήσια κατάσταση εισπραχθέντων. 

Γ. ΤΜΗΜΑ ΤΕΧΝΙΚΟ 

α) Γραφείο μελετών, έργων 

- Συντάσσει όλες τις μελέτες έργων που προβλέπονται από τα εκά- 
στοτε καταρτιζόμενα τεχνικά προγράμματα. 

- Παρακολουθεί και επιβλέπει την πορεία εκτέλεσης των έργων του 
Δήμου. 

- Εισηγείται την έγκριση κάθε δαπάνης για την. εκτέλεση έργου. 

- Διεξάγει τους διαγωνισμούς για την ανάθεση έργων και μεριμνά 

για τη σύνταξη και υπογραφή των συμφωνητικών ανάθεσης εκτέλεσης 
έργων. ' ν 

- Ελέγχει και θεωρεί πιστοποιήσεις, τιμολόγια, συγκριτικούς πίνα¬ 
κες, Ν.Π.Α.Ε. και Π.Κ.Ν.Τ.Μ. και όλα τα δικαιολογητικά που αφορούν 
έργα εκτελούμενα με εργολαβία ή με αυτεπιστασία. 

Συντονίζει τη λειτουργία του εργοταξίου αυτεπιστασίας και έχει 
την ευθύνη της αποθήκης των υλικών και των μηχανημάτων που χρη¬ 
σιμοποιούνται στα έργα αυτεπιστασίας. 

- Ελέγχει και θεωρεί τις καταστάσεις πληρωμής ημερομισθίων του 
εργατοτεχνικού προσωπικού που απασχολείται στα έργα αυτεπιστα¬ 
σίας, καθώς και τα τιμολόγια αγοράς υλικών και μίσθωσης μηχανημά¬ 
των που χρησιμοποιούνται στα έργα αυτά. 

- Εισηγείται για τη συγκρότηση επιτροπών παραλαβής έργων. 

- Διεκπεραιώνει όλη την αλληλογραφία που αφορά τη σύνταξη μελε¬ 
τών και την εκτέλεση έργων. 

- Διατηρεί αρχείο μελετών και έργων καθώς και τεχνική βιβλιο¬ 
θήκη. 

- Μεριμνά για την κατασκευή και συντήρηση του οδικού δικτύου του 
Δήμου. 

- Εκδίδει τις άδειες εκσκαφής για την εκτέλεση έργων από τρίτους 
στα πεζοδρόμια και στα καταστρώματα των οδών του Δήμου, επιβλέπει 
τις εργασίες αυτές, μεριμνά για την ορθή αποκατάσταση των φθορών 
και εισηγείται τη λήψη των επιβαλλομένων μέτρων εναντίων αυτών που 
δεν εκτεΧούν επιμελώς.τις εργασίες αυτές. .. 

- Συντάσσει τις καταστάσεις αυτών που οφείλουν εισφορά από κατα¬ 
σκευή κρασπέδων και πεζοδρομίων. 

- Εκδίδει τις άδειες για την εκτέλεση από τρίτους εργασιών στις πλα¬ 
τείες, τα πάρκα και τους κοινόχρηστους χώρους του Δήμου. Χορηγεί τις 
άδειες για τον υποβιβασμό των κρασπέδων, της στιγμιαίας χρήσης και 
της διαμόρφωσης των πεζοδρομίων του Δήμου. Αναλαμβάνει τη συντή¬ 
ρηση των υλικών κτιρίων του Δήμου. 

β) Γραφείο Πολεοδομίας - Κτηματολογίου - Σχεδίου Πόλης 

- Μεριμνά για την έρευνα, καταγραφή και προστασία της Δημοτικής 

γης- - 

- Καταρτίζει και ενημερώνει το Δημοτικό Κτηματολόγιο. 

- Συντάσσει όλες τις τοπογραφικές μελέτες και όλα τα τοπογραφικά 
διαγράμματα του Δήμου. 

- Εκδίδει τα υψομετρικά σημειώματα για την έκδοση οικοδομικών 
αδειών. 

- Έχει την ευθύνη της τήρησης και ενημέρωσης του υψομετρικού δι¬ 
κτύου του Δήμου. 

- Εφαρμόζει την ισχύουσα ρυμοτομία για τη χάραξη του οδικού δι¬ 
κτύου του Δήμου. 

- Διατηρεί αρχείο Προεδρικών διαταγμάτων, ισχύουσας ρυμοτομίας 
και καθορισμού χρήσεων γης για όλα τα εγκεκριμένα σχέδια του Δή¬ 
μου. 

- Διατηρεί αρχείο χαρτών, αναλυτικών στοιχείων καθορισμού ρυμο¬ 
τομικών και οικοδομικών γραμμών, υψομετρικών σημειωμάτων, πρά¬ 
ξεων τακτοποίησης και αναλογισμού, καθώς και πάσης φύσεως δια¬ 
γραμμάτων. 

- Έχει την ευθύνη της διαφύλαξης και συντήρησης των τοπογραφι¬ 
κών οργάνων του Δήμου. 

- Εισηγείται για οποιαδήποτε μεταβολή, τροποποίηση ή επέκταση 
του ισχύοντος ρυμοτομικού σχεδίου. 

- Παρακολουθεί τις πολεοδομικές μελέτες που συντάσσονται από άλ¬ 
λους φορείς και αφορούν το Δήμο. 

- Εκδίδει τις πολεοδομικές μελέτες που συντάσσονται από άλλους 
φορείς και αφορούν το Δήμο. 

- Εκδίδει τις οικοδομικές άδειες σύμφωνα με την ισχύουσα νομοθε¬ 
σία. 

- Εφαρμόζει τις διαδικασίες χαρακτηρισμού και διατήρησης ή κατε¬ 
δάφισης αυθαιρέτων κατασκευών, προστίμων ειδικής εισφοράς και κάθε 
άλλης σχετικής ενέργειας σύμφωνα με τη σχετική νομοθεσία. 

- Επιβάλλει τις διοικητικές ποινές και τα πρόστιμα που προβλέπο- 
νται από το άρθρο 6 του Ν. 947 περ. 2. 

- Καταρτίζει και εκδίδει τις πράξεις τακτοποίησης και αναλογισμού 
των οικοπέδων του Δήμου σύμφωνα με την προβλεπόμενη νομοθεσία. 

γ) Γραφείο Ηλεκτροφωτισμού 

- Φροντίζει για τη συντήρηση του δικτύου ηλεκτροφωτισμού και ση¬ 
ματοδοτών, την αντικατάσταση λαμπτήρων και για την εκτέλεση έργων 
επέκτασης δικτύου ηλεκτροφωτισμού απευθείας από το Δήμο. 

- Φροντίζει για το πρόγραμμα ωρών φωτισμού οδών και πλατειών; 
δημοτικών χώρων κ.λπ. καθημερινά και τις γιορτές. 

Δ. ΤΜΗΜΑ ΚΑΘΑΡΙΟΤΗΤΑΣ - ΠΡΑΣΙΝΟΥ - ΠΕΡΙΒΑΛΛΟ¬ 
ΝΤΟΣ 

α) Γραφείο Καθαριότητας . 

- Φροντίζει για την καθαριότητα της πόλης, την τακτική περισυλ¬ 

λογή των σκουπιδιών και εισηγείται τη λήψη μέτρων για την εξασφά¬ 
λισή της. ' ’ 

- Οργανώνει το πρόγρμμα καθαριότητας οδών, πλατειών κ.λπ. 

- Συντάσσει τις ημερολογιακές καταστάσεις και τις προωθεί στο 
Γραφείο Προσωπικού. 

-.Μεριμνά για τον εφοδιασμό του προσωπικού με τα απαραίτητα ερ¬ 
γαλεία, φροντίζει για τη συλλογή, αποκομιδή και απόρριψη στον ειδικό 
χώρο των απορριμμάτων των σπιτιών, των κοινόχρηστών χώρων κ.λπ. 

- Ενεργοποιεί το προσωπικό για την αντιμετώπιση έκτακτων περι¬ 
στατικών (πλημμύρες, πυρκαϊές κ.λπ.). 

- Προβαίνει στο στολισμό και την εκτέλεση έργων κατά την οργά¬ 
νωση τελετών ή άλλων εκδηλώσεων. 

- Φροντίζει για την καλή λειτουργία, επισκευή και συντήρηση των 
αυτοκινήτων και μηχανημάτων του Δήμου και γενικά των μηχανολογι¬ 
κών εγκαταστάσεων. 

- Ελέγχει και παρακολουθεί την κίνηση των αυτοκινήτων κ.λπ. μη¬ 
χανημάτων και την κατανάλωση καυσίμων που κάνουν. 

- Φροντίζει για τον εξοπλισμό του μηχανουργείου με τα απαραίτητα 


εργαλεία και μηχανήματα. 

' - Τηρεί στατιστικά στοιχεία της κίνησης και λειτουργίας των αυτ/ 
των και αναφέρει κάθε ζημιά που θα διαπιστωθεί ότι έγινε από υπαιτιό¬ 
τητα των οδηγών τους. 

- Εκτελεί κάθε υπηρεσία που ανάγεται στην κίνηση των αυτοκινή¬ 
των και μηχανημάτων του Δήμου. 

- Φροντίζει για τις ηλεκτρολογικές εργασίες των αυτοκινήτων και 
μηχανημάτων. 

β) Γραφείο Κήπων - Δενδροστοιχειών 

- Φροντίζει για την «ανάπτυξη και συντήρηση του πρασίνου στα 
πάρκα, πλατείες και πεζοδρόμια καθώς και σ’ όλους τους κοινόχρη¬ 
στους χώρους. 

- Φροντίζει για τον εξωραϊσμό και την καθαριότητα των ανωτέρω 
χώρων πρασίνου κάτανέμοντας και συντονίζοντας το εργατοτεχνικό 
προσωπικό. 

- Καθιερώνει στενές σχέσεις του Δήμου με τους δημότες σε ότι αφορά 
τη συνεργασία τους για «ανάπτυξη του πρασίνου στην περιοχή και φρο¬ 
ντίζει για την προπαγάνδιση της «αναγκαιότητας για πράσινο. 

- Μελετά και εφαρμόζει προγράμματα επίκαιρης φύτευσης δένδρων, 
σποράς γκαζόν και φυτών, ψεκασμών, καταπολέμησης ασθενειών, σκα- 
λισμάτων, κλαδεμάτων, ποτισμάτων κ.λπ. 

- Εισηγείται για τις προμήθειες υλικών που χρησιμοποιούνται για 
τις παραπάνω εργασίες και γενικά εκτελεί κάθε εργασία που έχει σχέση 
με το πράσινο. 

γ) Γραφείο Προστασίας Περιβάλλοντος 

- Φροντίζει και συντονίζει την προστασία του περιβάλλοντος από 
υγιεινή και αισθητική άποψη με τη συλλογή στοιχείων, τον έλεγχό τους 
και την πληροφόρηση - ενεργοποίηση των δημοτών σε θέματα περιβάλ¬ 
λοντος. 

- Φροντίζει για τη λήψη προληπτικών μέτρων για την προστασία του 
περιβάλλοντος. 

ΑΥΤΟΤΕΛΕΣ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

- Ελέγχει με τα όργανά της ιχν τηρούνται οι κείμενες κάθε φορά δια¬ 

τάξεις που αφορούν την καθαριότητα, την κυκλοφορία και στάθμευση 
οχημάτων, την οικοδόμηση, την αποχέτευση, τη μόλυνση του περιβάλ¬ 
λοντος και την προστασία του υπόγειου υδάτινου δυναμικού όπως ειδι¬ 
κότερα ορίζει ο Νόμος. , 

Άρθρο 6 

Αρμοδιότητες Προϊσταμένων 

Α. Προϊστάμενος διεύθυνσης διοικητικών - οικονομικών και Τεχνι¬ 
κών υπηρεσιών 

- Προΐσταται όλων των τμημάτων της Διεύθυνσης αυτής. 

- Ελέγχει και εποπτεύει το προσωπικό της και το καθοδηγεί σύμ¬ 
φωνα με τις οδηγίες του Δημάρχου και των Αντιδημάρχων. 

- Τηρεί το εμπιστευτικό πρωτόκολλο του Δήμου. 

- Αποσφραγίζει και χαρακτηρίζει την αλληλογραφία και τη στέλνει 
στις αρμόδιες υπηρεσίες, μέσω του γραφείου Πρωτοκόλλου. 

- Θεωρεί όλα τα έγγραφα που συντάσσονται από τις υπηρεσίες της 
Διεύθυνσης και μονογράφει τα σχέδιά της. 

- Παρακολουθεί την πορεία κάθε σχετικού με τη Διεύθυνση θέματος. 

- Εισηγείται αρμόδια για τη διάθεση του προσωπικού σύμφωνα με 
τις ανάγκες των τμημάτων της Δ/νσης. 

- Συντάσσει τις ετήσιες εκθέσεις των Προϊσταμένων των τμημάτων 
' της Δ/νσης. 

- Ασκεί τις αρμοδιότητες που του έχουν ανατεθεί σύμφωνα με το 
. Νόμο ή κατ’ εξουσιοδότηση. 

Β. Προϊστάμενοι Τμημάτων 

- Προΐστανται όλων των γραφείων του τμήματός τους. 

- Παρακολουθούν τη νομοθεσία και νομολογία και ενημερώνουν 
ανάλογα τις υπηρεσίες. 

- Παρακολουθούν τις ώρες προσέλευσης και αποχώρησης του προ¬ 
σωπικού και ενημερώνουν ανάλογα τον αρμόδιο Διευθυντή ή τον Δή- 
μαρχο. 

- Ελέγχουν και θεωρούν με μονογραφή όλα τα έγγραφα που συντάσ- 
σοντάι από τα γραφεία του τμήματος. 

- Εισηγούνται στο Δημοτικό Συμβούλιο δια του Διευθυντού και του 
Δημάρχου για θέματα που έχουν σχέση με το τμήμα τους. 

- Ασκούν αρμοδιότητες που τους έχουν ανατεθεί σύμφωνα με το 
Νόμο ή κατά εξουσιοδότηση. ’ 

Γ. Προϊστάμενοι αυτοτελών Γραφείων 

- Προΐσταται της υπηρεσίας αυτής που υπάγεται απευθείας στο Δή- · 
μαρχο. 

- Παρακολουθεί τη νομοθεσία και νομολογία. 

- Ελέγχει και θεωρεί με μονογραφή όλα τα έγγραφα που συντάσσο- 
νται από το γραφείο αυτό. 

- Εισηγείται στον Δήμαρχο για θέματα που έχουν σχέση με το τμήμα 
τους. 

- Ασκεί αρμοδιότητες που του έχουν ανατεθεί σύμφωνα με το Νόμο ή 
κατ’ εξουσιοδότηση. 

Άρθρο 7 

Κατανομή προσωπικού - Αναπλήρωση Προϊσταμένου 

- Η κατανομή του προσωπικού στη Διεύθυνση, στα τμήματα και στα 
γραφεία θα γίνεται με απόφαση του Δημάρχου ανάλογα με τις υπηρε¬ 
σιακές ανάγκες. 

- Οι Προϊστάμενοι των οργανικών μονάδων που απουσιάζουν ή κω¬ 
λύονται ή σε περίπτωση κενής θέσης αναπληρώνονται από τους προϊ¬ 
σταμένους της αμέσως υποκείμενης οργανικής μονάδας κατά σειρά που 
οι υποκείμενες οργανικές μονάδες αναφέρονται στον Οργανισμό αυτό, 
καθώς επίσης και όπως ειδικότερα ορίζεται στις διατάξεις του άρθρου 
13 του Ν. 1586/86. 

- Ο τρόπος λειτουργίας της κάθε μιας υπηρεσίας στις λεπτομέρειες 

του εκτός από εκείνες που καθορίζει ο νόμος μπορεί να καθορίζονται με 
ειδικό κανονισμό λειτουργίας της Υπηρεσίας που καταρτίζεται από το 
Δημοτικό Συμβούλιο. - 

Άρθρο 8 

Τυπικά προσόντα διορισμού 

- Τυπικά προσόντα διορισμού κατά κατηγορία και κλάδο είναι αυτά 
που ορίζονται από τις διατάξεις του Ν. 1586/86 (ΦΕΚ 37/1.4.1986 
τ.Α') και το Π.Δ, 37α/1987 (ΦΕΚ 11/4.2.1987 τ. Α') όπως εκά- 
στοτε ισχύουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 15 Ιανουάριου 1991 

Ο Νομάρχης α.α. 

Ο Προϊστάμενος 
Ν. ΠΑΡΙΤΣΗΣ 

-♦- 

Αριθ. ΚΒ/13768 (2) 

Έγκριση για απόκτηση μεταλλευτικού δικαιώματος, από μεταβίβαση 
Όε άδεια μεταλλευτικών ερευνών στο Νομό Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Την αριθμ. Κβ/4851/19.5.1987 απόφασή μας «Χορήγηση 
άδειας Μεταλλευτικών ερευνών στην Ελληνική μεταλλευτική- 
Μεταλλουργική Ανώνυμη Εταιρεία Λαρύμνης «ΛΑΡΚΟ» η οποία δημο¬ 
σιεύτηκε στο ΦΕΚ Β' 323/24.6.87, με την οποία χορηγήσαμε άδεια 
μεταλλευτικών ερευνών διάρκειας τριών (3) ετών σε χώρο έκτασης 
7.144.800 στρεμμάτων σε περιοχή της Κοινότητας Ιεροπηγής- 
Δενδροχωρίου του Νομού μας. 

2. Το αριθμ. 8252/12.11.90 έγγραφο της Γενικής Μεταλλευτικής 
και Μεταλλουργικής Ανώνυμης Εταιρείας «ΛΑΡΚΟ» με το οποίο μας 
στάλθηκε το αριθμ. 7090/1990 Συμβολαιογραφικό έγγραφο και η 
αριθμ. 7212/90 διορθωτική πράξη με το οποίο ζητείται η κατά το άρ¬ 
θρο 76 του Μεταλλευτικού Κώδικα έγκριση μεταβίβασης στην ανω¬ 
τέρω εταιρεία της αριθμ. ΚΒ/4851/87 άδειας Μεταλλευτικών ερευ¬ 
νών που είναι κατχωρημένη στην στηλ. 445 τουο συμβολαίου 7090/ 
90. 

3. Το γεγονός ότι κατά τον εκπλειστηριασμό της 14.12.1988 και με 
την αριθμ. 30315/1989 κατακυρωτική έκθεση του Συμβολαιογράφου 
Αταλάντης περιήλθαν στην απόλυτη κυριότητα νομή και κατοχή στην 
Α.Ε. που εδρεύει στην Αθήνα (Λεωφ. Συγγρού 234) με την επωνυμία 
«Οργανισμός Οικονομικής Ανασυγκρότησης Επιχειρήσεων ΑΕ 
(Ο.Ο.Α.Ε.). 

Τα περιουσιακά στοιχεία, μεταξύ των οποίων και το μεταλλευτικό δι¬ 
καίωμα της αριθμ. ΚΒ/4851/87 άδειας μεταλλευτικών ερευνών που 
αναφέρεται στη σελ. 445 με αυξ. αριθμ. 6 του αριθμ. 7090/90 Συμβο¬ 
λαιογραφικού εγγράφου. 

4. Το αριθμ. 7090/1990 Συμβολαιογραφικό έγγραφο με το οποίο ο 


Οργανισμός Οικονομικής Ανασυγκρότησης Επιχειρήσεων (Ο.Ο.Α.Ε.) 
εισφέρει, μεταβιβάζει, παραχωρεί και παραδίδει κατά πλήρη κυριότητα 
νομή και κατοχή στη συμβαλλόμενη εταιρεία με την επωνυμία: «Γενική 
Μεταλλευτική και Μεταλλουργική Ανώνυμη Εταιρεία ΛΑΡΚΟ» όλα τα 
περιγραφέντα ακίνητα και κινητά πράγματα και λοιπά περιουσιακά 
στοιχεία που αναφέρονται στο ανωτέρω 7090/90 Συμβολαιογραφικό 
έγγραφο (μεταξύ των οποίων και το μεταλλευτικό δικαίωμα της αριθμ. 
ΚΒ/4851/87 άδειας μεταλλευτικών ερευνών) που περιήλθαν στην κυ¬ 
ριότητα του (Ο.Ο.Α.Ε.) με τον από 14.12.88 πλειστηριασμό. 

• 5. Τις διατάξεις των άρθρων 74 και 76 του Μεταλλευτικού Κώδικα 
(Ν.Δ. 210/73) σύμφωνα με τις οποίες οι συμβάσεις που έχουν αντικεί¬ 
μενο τη σύσταση, αλλοίωση ή μετάθεση μεταλλευτικών εν γένει δικαιω¬ 
μάτων ή την παραχώρηση της χρήσεως και καρπώσεως αυτών που 
απορρέουν από άδεια μεταλλευτικών ερευνών κ.λ.π. συντελούνται από 
της εγκρίσεώς την κατά τα οριζόμενα στην παρα. 1 του άρθρου 76. Οι 
προηγούμενες συμβάσεις καθώς και οι περί καταργήσεως αυτών, γίνο¬ 
νται επί ποινή ακυρότητος ενώπιον Συμβολαιογράφου κ.λ.π. και η κατά 
το άρθρο 75 έγκριση παρέχεται εφόσον μεν ζητείται για την απόκτηση 
δικαιωμάτων από άδεια μεταλλευτικών ερευνών με απόφαση του εκδό- 
ντος την άδεια μεταλλευτικών ερευνών Νομάρχου κ.λ.π., αποφασί¬ 
ζουμε: 

1. Παρέχουμε την κατά το άρθρο 76 του Μεταλλευτικού Κώδικα 
(ΝΔ 210/73) έγκριση για την απόκτηση μεταλλευτικού δικαιώματος 
επί της ΚΒ/4851/19.5.1987 άδειας μεταλλευτικών ερευνών (ΦΕΚ 
Β' 323/24.6.87) στην ως άνω εταιρεία Γ.Μ.Μ. ΑΕ ΛΑΡΚΟ που της 
μεταβιβάστηκε με το αριθμ. 7090/90 Συμβολαιογραφικό έγγραφο της 
Συμβολαιογράφου Πειραιώς Ζαφειρίας Σουρή, από τον Οργανισμό Οι¬ 
κονομικής Ανασυγκρότησης Επιχειρήσεων Α..Ε 

2. Ορίζουμε ότι κατά τα λοιπά ισχύουν ως έχουν οι επιφυλάξεις και οι 
όροι της αριθμ. ΚΒ/4851/19.5.87 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 18 Ιανουάριου 1991 
Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 
' -♦- 

Αριθ. ΥΓ/Ο1Κ.410 (3) 

Καθορισμός τόπου αποχετεύσεως αποβλήτων ελαιοτριβείου του ΜΠΑ- 

Λ0Υ Αναστασίου του Διονυσίου στην Κοινότητα Μεσσαριάς Ν. Κέρ¬ 
κυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/21.2.1965 Υγ/κή Δ/ξή όπως αυτή ετροποποιή- 
θηκε με τη Γ1/17831/71 (ΦΕΚ. 986/Τ.Β/71) και Γ4/1305/74 
(ΦΕΚ. 801/Τ.Β./1974) ομοίας. 

2. Την από 15.1.91 γνωμοδότηση της Επιτροπής η οποία συστή- 
θηκε με την ΥΓ/270/14.1.91 απόφαση του Νομάρχη Κέρκυρας. 

3. Την από 14.1.91 αίτηση του ΜΠΑΛΟΥ Αναστασίου, αποφασί¬ 
ζουμε: 

1. Επιτρέπουμε την αποχέτευση των αποβλήτων του ελαιουργείου 
του ΜΠΑΛΟΥ Ανασταστίου του Διονυσίου σε λάκκους σε ιδιόκτητο 
κτήμα έκτασης 10 στρεμμάτων περίπου. 

β. Οι λάκκοι μόλις γεμίζουν θα επιχώνονται και θα ανοίγονται άλλοι. 
Επίσης θα είναι περιφραγμένοι για την αποφυγή ατυχημάτων. 

γ. Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

3. Η απόφαση αυτή να δημοσιευθεί στην εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 21 Ιανουάριου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


487 


Αριθ. Ε 17278 (4) 

Έγκριση της αριθμ. 1321/2/90 απόφασής της Λιμενικής Αρχής 

Κεφ/νίας «Περί αυξήσεως ναυλολογίου της Τοπικής γραμμής Αρ- 

γοστολίου-Ληξουρίου. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 178 παρ. 2 του Ν. Δ/τος 187/1973, 
Περί Κώδικα Δημοσίου ναυτικού Δικαίου, σε συνδυασμό με τις όμοιες 
του Π.Δ/τός 338/1984, περί μεταβιβάσεως αρμοδιοτήτων του 
Υπουργού ΥΕΝ στους Νομάρχες. 

2. Την αριθμ. 071140/12-90 διαταγή του ΥΕΝ για αύξηση στους 
ναύλους των τοπικών δρομολογιακών γραμμών. 

3. Την αριθμ. 1321/2/90 απόφασης της Λιμενικής Αρχής Κεφ/ 
νιας, αποφασίζουμε: 

Εγκρίνουμε την αριθμ. 1321/2/90 απόφαση του Λιμεναρχείου Αρ¬ 
γοστολιού με την οποία αυξάνεται το ναυλολόγιο της Τοπικής δρομολο- 
γιακής γραμμής Αργοστολιού-Ληξουρίου κατά 7% όπως αναλυτικά 
στην απόφαση αυτή ορίζεται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 17 Ιανουάριου 1991 

Η Νομάρχης 
ΑΝΝΑ ΣΑΒΒΙΔΟΥ 


Αριθ. 1321/2/90 

ΘΕΜΑ: «Αύξηση ναυλολογίου τοπικής γραμμής ΛΗΞΟΥΡΙΟΥ- 
ΑΡΓΟΣΤΟΛΙΟΥ». 

Ο ΛΙΜΕΝΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 178 παράγρ, 2 του ΝΔ 187/73 «περί 
Κώδικος Δημοσίου Ναυτικού Δικαίου (ΦΕΚ 261 Α/73). 

2. Τις διατάξεις του ΠΔ 338/83 (ΦΕΚ 119 Α/83) για μεταβίβαση 
αρμοδιοτήτων του Υπουργού Εμπορικής Ναυτιλίας στους Νομάρ¬ 
χη 

3. Την ΩΠ 071140/12-90 Διαταγή ΥΕΝ/ΔΘΣ β για αύξηση ναυ¬ 
λολογίου επιβατών και οχημάτων στα Ε/Γ - Ε/Γ-Ο/Γ και Υ/Γ 
ακτοπλοϊκά πλοία των κυρίων, δευτερευουσών, Αργοσαρωνικού και 
τοπικών γραμμών κατά 7% από 1.1.1991. 

4. Την από 12.12.90 αίτηση'της Κοινοπραξίας Πορθμείων Συγκοι¬ 
νωνίας Ληξουρίου-Αργοστολίου, αποφασίζουμε: 

Α. Χορηγούμε αύξηση κατά 7% στο ναυλολόγιο της τοπικής γραμ¬ 
μής Ληξουρίου-Αργοστολίου και ο καθαρός ναύλος της εν λόγω 
γραμμής διαμορφώνεται από 01 Ιανουάριου 1991 ως εξής: 


1. Λεωφορεία μέχρι 32 θέσεις 

ΝΑΥΛΟΣ 
Δρχ. 1074 

2. Λεωφορεία άνω των 32 θέσεων 

» 

1379 

3. Ταξί και αγοραία αυτοκίνητα 

» 

474 

4. Αυτοκίνητα Ε/Γ (ΙΧ-Τζίπς) 

» 

430 

5. Αυτοκίνητα Φορτηγά μέχρι 3/4 τόννων 

» 

430 

6. Αυτοκίνητα Φορτηγά από 3/4 μέχρι 3 τ. 

Η 

430 

7. Αυτοκίνητα Φορτηγά από 3 μέχρι 6 

τόννων 


1036 

8. Αυτοκίνητα Φορτηγά από 6 μέχρι 8 τν. · 

» 

1477 

9. Αυτοκίνητα Φορτηγά από 8 τν. και άνω 

» 

1549 

10. Προεξοχές φορτίου άνω του ενός μέτρου 

» 

247 

11. Προεξοχές φορτίου άνω των δύο μέτρων 

» 

501 

12. Πόρτες Φ/Γ αυτοκινήτων πλήρως ορι- 

ζοντιόμενες 

» 

166 

13. Βυτιοφόρα αυτοκίνητα μέχρι 8 τον. 

» 

1299 

14. Βυτιοφόρα αυτοκίνητα άνω των 8 τόν. 

» 

1634 

15. Πλατφόρμες ιδιωτικές 

» 

1634 

16. Γερανοί γενικά 

» 

1299 

17. Ρυμούλκες δύο τροχών 

» 

501 

18. Ρυμούλκες τεσσάρων τροχών 

» 

803 

19. Κάρρα δίτροχα 

» 

354 

20. Κάρρα τεσσάρων τροχών 

» 

407 

21. Ζώα μικρά (πρόβατα, αίγες χοίροι) 

» 

56 

22. Ζώα μεγαλόσωμα (όνοι, ημίονοι, βόες) 

» 

138 


23. Μοτοσυκλέττες με καλάθι πλάγια ή πίσω 

» 

330 

24. Μοτοσυκλέττες απλές 

» 

247 

25. Βέσπες και σκούτερς 


166 

26. Ποδήλατα απλά 

» 

97 

27. Μοτοσακό-Μοτοποδήλατα 

28. Εμπορεύματα κατά τόννο (όχι επί αυτ/ 

» 

138 

νήτων) 

» 

247 

29. Μηχανές-Μηχανήματα κατά τόνο 


247 


30. Φρούτα-Κηπουριά (μέσα σε καφάσια. 


κόφες, κι¬ 
βώτια, πανέρια, καλάθια, σάκκους κ.λ.π. 

έκαστο) 

» 

65 

31. Μεταφορές νεκρών 

» 

1761 

ΤΙΜΕΣ ΝΑΥΛΟΥ ΕΠΙΒΑΤΩΝ 

1. Κανονικός ναύλος 


142 

2. Ναύλος με έκπτωση 50% 

>► 

73 

3. Ναύλος με έκπτωση 25% 

» 

107 

4. Ναύλος με έκπτωση 35% 

» 

99 

Β. 0 οδηγός που διαπορθμεύει το όχημα του 

στην 

εν λόγω 


γραμμή απαλλάσσεται της καταβολής ναύλου (σχετ. Απόφαση Νο¬ 
μαρχίας Κεφ/νίας αριθμ. 9379/9.7.85 ΦΕΚ 447 Β/85). 

Γ. Παρέχεται δωρεάν ή με έκπτωση διακίνηση επί του ναύλου ειση- 
τηρίων επιβατών-οχημάτων για τις κατηγορίες που αναφέρονται 
στην αριθμ. 1321.3/7/90/23.11.90 Απόφαση του ΥΕΝ αντί¬ 
γραφο της οποίας επισυνάπτουμε. 

Δ. Γίνεται μνεία ότι επί του ναύλου οχημάτων-εμπορευμάτων ει- 
σπράττεται ποσοστό 5% σαν δικαίωμα Λιμενικού Ταμείου και 8% 
ΦΠΑ, στο ναύλο επιβατών ποσοστό 6% σαν δικαίωμα Λιμενικού 
Ταμείου και 8% Φ.Π.Α. καθώς επίσης και δύο δρχ. υπέρ ΝΑΤ σαν 
ασφάλιστρο επιβάτου. 

Ε. Η μιλλιομετρική απόσταση μεταξύ των λιμένων Αργοστολίου- 
Ληξουρίου ανέρχεται σε τρία (3) ναυτικά μίλλια. 

Η παρούσα να υποβληθεί στη Νομαρχία Κεφ/νίας προς έγκριση. 

Αργοστόλι, 19 Δεκεμβρίου 1990 
Ο Λιμενάρχης 

Πλ/ρχης ΑΣ ΜΠΟΥΡΜΠΟΥΛΑΣ Γ. 

--♦- 

Αρι θ. Ε 31235/90 (5) 

Συγχώνευση Ν.Π. Δήμου Σερρών Ν. Σερρών. 

Ο ΝΟΜΑΡΧΗ^ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

3. Τις αριθ. ΕΣ/7882/1989 και ΕΣ/7322/1989 αποφάσεις μας 
που δημοσιεύθηκαν στα ΦΕΚ 582/β/1989 και 602/Β/1989 αντί¬ 
στοιχα με τις οποίες συστήθηκαν στο δήμο Σερρών ίδια νομικά, πρό¬ 
σωπα με την επωνυμία 44η Σχολική Επιτροπή Σχολικού Εργαστηρια¬ 
κού Κέντρου (ΣΕΚ) και 19η Σχολική Επιτροπή Συστεγαζόμενων σχο¬ 
λικών μονάδων 1ου ΤΕΛ 2ου ΤΕΛ-ΤΕΣ. 

4. Την αριθ. 969/1990 απόφαση του Δ.Σ. Σερρών με την οποία κά- 
ταργούνται οι αριθ. 365/1989 και 330/1989 όμοιες αυτού, αποφασί¬ 
ζουμε: 

1. Συγχωνεύουμε το Ν.Π. «9η Σχολική Επιτροπή συστεγαζομένων 
σχολικών μονάδων 1ου ΤΕΛ, 2ου ΤΕΛ-ΤΕΣ» με το Ν.Π. «44η Σχο¬ 
λική Επιτροπή Σχολικού Εργαστηριακού Κέντρου (ΣΕΚ)» σε ένα Νο¬ 
μικό πρόσωπο με την επωνυμία «9η Σχολική Επιτροπή των συστεγαζο¬ 
μένων σχολικών μονάδων 1ου και 2ου ΤΕΛ, ΤΕΣ και ΣΕΚ» του Δήμου 
Σερρών. 

2. Σκοπός του Νομικού Προσώπου είναι: 

- η διαχείριση των πιστώσεων που του διατίθενται για την κάλυψη 
των δαπανών λειτουργίας των. αντιστοίχων στοχείων (θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς αναλώσιμων υλι¬ 
κών κ.λ.π.). 

- η αμοιβή καθαριστριών 

- η εκτέλεση έργων για την επισκευή και συντήρηση των αντιστοί¬ 
χων σχολείων και του κάθε είδους εξοπλισμού τους. 

- η εισήγηση προς τις αντίστοιχες διευθύνσεις Α/θμιας και Β/θμιας 

Εχπ/σης για τον εφοδιασμό από τον Οργανισμό Σχολικών Κτιρίων των 
οιντίστοιχων σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βιβλία για τις αντί¬ 
στοιχες σχολικές βιβλιοθήκες. 

- η διαχείριση των εσόδων από την ενδεχόμενη εκμετάλλευση των 
σχολικών κυλικείων, καθώς και η λήξη κάθε άλλου μέτρου που κρίνεται 
αναγκαίο για τη στήριξη της διοικητικής λειτουργίας των σχολικών μο¬ 
νάδων. 

- Το νομικό πρόσωπο διοικείται από δεκατριαμελές (13) διοικητικό 
συμβούλιο αποτελούμενο απο 

α)Έναν δημοτικό σύμβουλο ως Πρόεδρο 
β) Τους Δ/ντές (4) του 1ου ΤΕΛ.2υ ΤΕΛ, ΤΕΣ και ΣΕΚ 
γ)Έναν εκπρόσωπο από κάθε σύλλογο γονέων (4). Σε περίπτωση 
που δεν υπάρχουν σύλλογοι ορίζονται από το δημ. συμβούλιο γονείς μα¬ 
θητών. 

δ) Έναν εκπρόσωπο της κάθε μαθητικής κοινότητας (4) 

4. Η θητεία των μελών του Δ.Σ. ακολουθεί την Δημοτική περίοδο. 

Το Δ.Σ. εκλέγει αντιπροέδρο και γραμματεά. 

5. Πόροι του νομικού προσώπου είναι: 
α) ετήσια επιχορήγηση του Δήμου 

β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Οι αποφάσεις μας ΕΣ/7882/89 και ΕΣ/7322/1989 καταργού- 
νται 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 14 Ιανουάριου 1991 

Με εντολή. Νομάρχη 
Ο Δ/ντής 

ΠΑΝΤΟΛΕΩΝ ΠΑΠΑΔΗΜΑΣ 
—-♦=-- 

Αριθ. ΕΣ 1253 (6) 

Συγχώνευση Ν.Π. Δήμου-Σερρών Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1984/90 «Για την Ακαδημία 
Αθηνών και άλλες εκπαιδευτικές διατάξεις». 

3. Τις αριθ. ΕΣ/19785/12.7.89 και ΕΣ/9784/12.7.89 αποφά¬ 
σεις μας που δημοσιεύθηκαν στα ΦΕΚ 582/β/1989 με τις οποίες συ- 
στήθηκαν στο δήμο Σερρών ίδια νομικά πρόσωπα με την επωνυμία «2η 
Σχολική Επιτροπή των συστεγαζομένων σχολικών μονάδων 2ου και 
4ου Γυμνασίου», «3η Σχολική Επιτροπή των συστεγαζόμενων σχολι¬ 
κών μονάδων 2ου και 4ου Λυκείου αντίστοιχα.. 

4. Την αριθ. 969/1990 απόφαση του Δ.Σ. Σερρών με την οποία κα- 
ταργούνται οι αριθ. 323/89 και 324/1989 όμοιες αυτού, αποφασί¬ 
ζουμε: 


1. Συγχωνεύουμε το Ν.Π. «2η Σχολική Επιτροπή των συστεγαζομέ¬ 
νων σχολικών μονάδων 2ου και 4ου Γυμνασίων» με το Ν.Π. «3η Σχο¬ 
λική Επιτροπή των συστεγαζομένων Σχολικών μονάδων 2ου και 4ου 
Λυκείων» σε ένα Νομικό πρόσωπο με την επωνυμία «2η Σχολική Επι¬ 
τροπή των συστεγαζομένων σχολικών μονάδων 2ου-4ου Γυμνασίων 
και 2ου-4ου Λυκείων» του Δήμου Σερρών. 

2. Σκοπός του Νομικού Προσώπου είναι: 

- η διαχείριση των πιστώσεων που του διατίθενται για την κάλυψη 
των δαπανών λειτουργίας των αντιστοίχων στοχείων (θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς αναλώσιμων υλι¬ 
κών κ.λ.π.). 

- η αμοιβή καθαριστριών 

- η εκτέλεση έργων για την επισκευή και συντήρηση των αντιστοί¬ 
χων σχολείων και του κάθε είδους εξοπλισμού τους. 

- η εισήγηση προς τις αντίστοιχες διευθύνσεις Α/θμιας και.Β/θμιας 
Εκπ/σης για τον εφοδιασμό από τον Οργανισμό Σχολικών Κτιρίων των 
αντίστοιχων σχολείων με έπιπλα και εξοπλιστικά είδη και από τό 
Υπουργείο Εθνικής Παιδείας και Θρησκευμάτων με βιβλία για τις αντί¬ 
στοιχες σχολικές βιβλιοθήκες. 

- η διαχείριση των εσόδων από την ενδεχόμενη εκμετάλλευση των 
σχολικών κυλικείων, καθώς και η λήξη κάθε άλλου μέτρου που κρίνεται 
αναγκαίο για τη στήριξη της διοικητικής λειτουργίας των σχολικών μο¬ 
νάδων. 

- Το νομικό πρόσωπο διοικείται από δεκατριαμελές (13) διοικητικό 
συμβούλιο αποτελούμενο απο 

α) Έναν δημοτικό σύμβουλο ως Πρόεδρο 
β) Τους Δ/ντές (2) των 2ου και 4ου Γυμνασίων 
γ) Τους Δ/ντές (2) των 2ου και 4ου Λυκείων 
δ) Έναν εκπρόσωπο από κάθε σύλλογο γονέων (4). Σε περίπτωση 
που δεν υπάρχουν σύλλογοι ορίζονται από το δημ. συμβούλιο γονείς μα¬ 
θητών. 

ε)'Έναν εκπρόσωπο από κάθε μαθητική κοινότητας (4) 

4. Η θητεία των μελών του Δ.Σ. ακολουθεί την Δημοτική περίοδο. 

Το Δ.Σ. εκλέγει αντιπροέδρο και γραμματεά. 

5. Πόροι του νομικού προσώπου είναι: 
α) ετήσια επιχορήγηση του Δήμου 

β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Οι αριθΓ ΕΣ/19785/12.7.89 και ΕΣ/9784/12.7.89 αποφάσεις 
μας καταργούνται. 

' Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 15 Ιανουάριου 1991 

Με εντολή Νομάρχη 
Ο Δ/ντής 

! ΠΑΝΤΟΛΕΩΝ ΠΑΠΑΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




